ສຫລ ຈະເປັນເຈົ້າພາບ ຈັດກອງປະຊຸມສຸດຍອດ ຕໍ່ຕ້ານ ພວກຫົວຮຸນແຮງຈັດ 
ຫຼັງຈາກໄດ້ເກີດການໂຈມຕີ ຢູ່ປະເທດຝຣັ່ງ ທຳນຽບຂາວປະກາດວ່າ ຕົນຈະເປັນເຈົ້າພາບ ຈັດກອງປະຊຸມ ສຸດຍອດ ເພື່ອຫາທາງປ້ອງກັນ ບໍ່ໃຫ້ພວກຫົວຮຸນແຮງຈັດ ກໍ່ການຂຶ້ນ.
ຫລັງຈາກໄດ້ເກີດການໂຈມຕີ 2 ຄັ້ງ ທີ່ນະຄອນປາຣີ ທຳນຽບຂາວ ກໍປະກາດວ່າ ຕົນຈະເປັນເຈົ້າພາບຈັດກອງປະຊຸມສຸດຍອດຕໍ່ຕ້ານ ພວກຫົວຮຸນແຮງຈັດ ໂດຍເພັ່ງເລັງໃສ່ ການດຳເນີນຄວາມພະຍາ ຍາມທັງຈາກພາຍໃນແລະຕ່າງປະເທດ ເພື່ອຫລຸດຜ່ອນຄວາມຮຸນ ແຮງ ກ່ອນທີ່ມັນຈະເກີດຂຶ້ນ ຜູ້ສື່ຂ່າວວີໂອເອ Victor Beattie ມີ ລາຍງານວ່າ ລັດຖະມົນຕີຍຸຕິທຳສະຫະລັດ ທ່ານ Eric Holder ທີ່ ໄດ້ພົບປະກັບພວກເຈົ້າໜ້າທີ່ຄວາມໝັ້ນຄົງຂອງຢູໂຣບ ທີ່ປາຣີໃນ ວັນອາທິດແລ້ວນີ້ ກ່າວວ່າ ມີຄວາມຈຳເປັນຫລາຍຂຶ້ນສຳຫລັບປະ ເທດຕ່າງໆຕ້ອງໄດ້ແບ່ງປັນຂໍ້ມູນກັນເພື່ອຮັບມືກັບໄພຂົ່ມຂູ່ເຫຼົ່ານີ້ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ ໄປ ທຳນຽບຂາວກ່າວວ່າ ກອງປະຊຸມສຸດຍອດໃນວັນທີ 18 ກຸມພາຈະມານີ້ ຈະເນັ້ນໜັກກ່ຽວ ກັບການດຳເນີນຄວາມພະຍາຍາມ ທັງຈາກພາຍໃນແລະຈາກຕ່າງປະເທດ ເພື່ອປ້ອງກັນ ບໍ່ໃຫ້ພວກຫົວຮຸນແຮງຈັດ ແລະພວກສະໜັບສະໜຸນ ທຳການເກ້ຍກ້ອມ ເກັບເກນຫຼືສ້າງ ຄວາມດົນໃຈຕໍ່ສ່ວນບຸກຄົນ ຫລືກຸ່ມຕ່າງໆ ໃຫ້ທຳການກໍ່ຄວາມຮຸນແຮງຂຶ້ນ ທ່ານ Josh Earnest ໂຄສົກຂອງທຳນຽບຂາວກ່າວວ່າ ການດຳເນີນຄວາມພຍາຍາມເຫລົ່ານີ້ແມ່ນມີ ຄວາມຈຳເປັນຫລາຍຂຶ້ນ ເມື່ອເວົ້າເຖິງການໂຈມຕີ ຫວ່າງໄວໆມານີ້ ທີ່ນະຄອນ Ottawa, Sydney ແລະ ເວລານີ້ແມ່ນປາຣີ ການນຳສະເໜີຕໍ່ກອງປະຊຸມສຸດຍອດ ການຫາລືກັນເປັນກຸ່ມໆ ແລະການໂອ້ລົມເປັນກຸ່ມ ນ້ອຍໆ ຈະເປັນຈຸດເດັ່ນ ກ່ຽວກັບໂຄງການຕ່າງໆ ທີ່ນະຄອນ Boston, Los Angeles ແລະ Minnapolis-St Paul ເພື່ອຮວບຮວມເຂົ້າກັນການດຳເນີນຄວາມພະຍາຍາຂອງ ພວກນັກວິຊາການສຶກສາ ພວກເຈົ້າໜ້າທີ່ຮັບມືກັບໂຣກຈິດ ພວກຜູ້ນຳສາສະໜາ ເຈົ້າ ໜ້າທີ່ປະຕິບັດກົດໝາຍ ພາກສ່ວນເອກກະຊົນ ປະຊາຄົມເທັກໂລໂລຈີ ເພື່ອຫາທາງປ້ອງ ກັນ ບໍ່ໃຫ້ພວກຫົວຮຸນແຮງຈັດກໍ່ການຂຶ້ນ ການນຳສະເໜີຕໍ່ກອງປະຊຸມສຸດຍອດແມ່ນຍັງ ຈະໄດ້ຖອດຖອນບົດຮຽນຈາກປະສົບພະການຂອງປະເທດຕ່າງໆ ທີ່ພວມພະຍາຍາມຫາ ທາງປ້ອງກັນ ບໍ່ໃຫ້ມີການໂຈມຕີເກີດຂຶ້ນ ແລະການເກັບເກນພວກນັກລົບຕ່າງປະເທດ ທ່ານ Eric Holder ກ່າວໃນມື້ວັນອາທິດແລ້ວຕໍ່ລາຍການ This Week ຂອງໂທລະພາບ ABC ວ່າ ທ່ານໄດ້ທຳການຮ້ອງຂໍ ຕໍ່ບັນດາລັດຖະມົນຕີກະຊວງພາຍໃນ ຂອງຢູໂຣບ ໃຫ້ ເຂົ້າຮ່ວມໃນກອງປະຊຸມສຸດຍອດນີ້ ລັດຖະມົນຕີກະຊວງຍຸຕິທຳສະຫະລັດກ່າວວ່າການແບ່ງປັນຂໍ້ມູນລະຫວ່າງປະເທດຕ່າງໆ ແມ່ນມີຄວາມສຳຄັນຫຼາຍ ໃນການຕໍ່ສູ້ຕ້ານພວກຫົວຮຸນແຮງຈັດ ທ່ານ Jonathan Schanzer ອະດີດນັກວິເຄາະດ້ານການເງິນກ່ຽວກັບການກໍ່ການຮ້າຍ ທີ່ກະຊວງການເງິນສະຫະລັດ ແລະເວລານີ້ ເປັນຮອງປະທານດ້ານຄົ້ນຄວ້າຂອງມູນນິທິ ປົກປ້ອງປະຊາທິປະໄຕ ທີ່ມີສຳນັກງານຢູ່ວໍຊິງຕັນ ກ່າວວ່າ ຫຼາຍໆຢ່າງ ໃນການດຳເນີນ ຄວາມພະຍາຍາມເຫຼົ່ານີ້ ແມ່ນໄດ້ເລີ້ມຂຶ້ນຫລັງຈາກການໂຈມຕີກໍ່ການຮ້າຍ ໃນວັນທີ 11 ກັນຍາປີ 2001 ທ່ານເວົ້າວ່າເຫດຮ້າຍທີ່ນະຄອນປາຣີປາກົດວ່າໄດ້ເຮັດໃຫ້ລັດຖະບານ ທ່ານໂອບາມາ ເພັ່ງເລັງໃສ່ການຂົ່ມຂູ່ແບບໃໝ່ ຈາກພວກກໍ່ການຮ້າຍ ທ່ານ Schanzer ເວົ້າວ່າ ສະຫະລັດ ມີຄວາມສຳພັນທີ່ສຳຄັນ ໃນການແບ່ງປັນຂໍ້ມູນສືບ ລັບສອງຝ່າຍແລະທະວິພາຄີຢູ່ແລ້ວ ນອກນັ້ນທ່ານຍັງເວົ້າວ່າພວກຜູ້ນຳສາສະໜາໂດຍ ສະເພາະແມ່ນສາສະໜາອິສລາມ ໄດ້ມີການພົວພັນ ມາຫລາຍໆປີແລ້ວ ໃສການດຳເນີນ ຄວາມພະຍາຍາມ ເພື່ອເຮັດໃຫ້ໄພຂົ່ມຂູ່ຂອງພວກກໍ່ການຮ້າຍຫລຸດນ້ອຍຖອຍລົງ ທ່ານ Schanzer ກ່າວວ່າ ຢູໂຣບໄດ້ຖືກໂຈມຕີ ໂດຍພວກກໍ່ການຮ້າຍ ທີ່ສຳຄັນມາແລ້ວ ໂດຍໃຫ້ຂໍ້ສັງເກດວ່າ ການໂຈມຕີລົດໄຟທີ່ນະຄອນ Madrid ໃນປີ 2004 ແລະການວາງ ລະເບີດ ໃສ່ລົດໄຟໃຕ້ດິນ ທີ່ນະຄອນລອນດອນ ໃນປີ 2007 ທ່ານຍັງບໍ່ແນໃຈວ່າ ການ ໂຈມ ຕີຢູ່ຝຣັ່ງໃນອາທິດແລ້ວນີ້ ຈະພາໃຫ້ມີການປ່ຽນແປງໂດຍພື້ນຖານກ່ຽວກັບວິທີການ ຮັບມືກັບພວກກໍ່ການຮ້າຍຂອງຢູໂຣບ ລັດຖະມົນຕີກະຊວງຍຸຕິທຳ Eric Holder ກ່າວວ່າ ຍັງບໍ່ມີຂໍ້ມູນທີ່ໜ້າເຊື່ອຖືໄດ້ທີ່ວ່າພວກ ກໍ່ການຮ້າຍອາລກາອີດາ ຢູ່ເບື້ອງຫລັງການໂຈມຕີທີ່ປາຣີ ໃນອາທິດແລ້ວນີ້ ທ່ານເວົ້າວ່າ ຄະນະນຳພາຂອງອາລກາອີດາໄດ້ຖືກທຳລາຍຢ່າງສິ້ນເຊີງຈາກການຕອບໂຕ້ທີ່ມີມາເປັນ ເວລານຶ່ງທົດສະວັດກວ່າໆ ທ່ານເວົ້າວ່າ ພວກເຂົາມີຄວາມສາມາດ ໃນການກະຕຸ້ນຈິດໃຈຜູ້ຄົນ ພວກເຂົາມີນັກຊ່ຽວ ຊ້ານໃນການເຮັດລະເບີດ ແລະຄວາມສາມາດທີ່ກຸ່ມກໍ່ການຮ້າຍອື່ນໆບໍ່ສາມາດສົມທຽບ ໄດ້ ໃນຂະນະທີ່ຝຣັ່ງ ພວມພິຈາລະນາກກ່ຽວກັບການນຳໃຊ້ມາດຕະການໃໝ່ໃນດ້ານຄວາມ ໝັ້ນຄົງຢູ່ນັ້ນ ລັດຖະມົນຕີການຕ່າງປະເທດສະຫະລັດທ່ານ John Kerry ກໍຈະເດີນທາງ ໄປເຖິງປະເທດດັ່ງກ່າວໃນອາທິດນີ້ ເພື່ອເຈລະຈາຫາລື ກ່ຽວກັບການເອົາມາຕະການຮັບ ມືກັບພວກຫົວຮຸນແຮງຈັດ